sagorsarker/bangla-wikipedia huggingface dataset:
লাসা দাঙ্গা, ১৭৫০

লাসা দাঙ্গা তিব্বতের লাসা শহরে সংঘটিত একটি মাঞ্চু বিরোধী দাঙ্গা। এই দাঙ্গা ১৭৫০ খ্রিষ্টাব্দের ১১ই নভেম্বর শুরু হয় এবং বেশ কিছুদিন চলে। মাঞ্চু আম্বানদের দ্বারা 'গ্যুর-মেদ-র্নাম-র্গ্যাল () নামক তিব্বতের শাসকের হত্যাকাণ্ডের ফলশ্রুতিতে এই দাঙ্গার সূত্রপাত ঘটে। এই দাঙ্গায় দুইজন মাঞ্চু আম্বান ছাড়াও একান্নজন চীনা সৈনিক ও ৭৭ জন চীনা নাগরিককে তিব্বতী জনতারা হত্যা করে।
১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি 'গুর-মেদ-য়ে-শেস-ত্শে-ব্র্তান () নামক তার জ্যৈষ্ঠ ভ্রাতাকেও হত্যা করেন বলে চীনারা দাবী করেন।
তিব্বত শাসনের জন্য চিং সাম্রাজ্যের দুই উচ্চপদস্থ প্রতিনিধি ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।
ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তার পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তারা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে। জনতা এরপর এই সৈন্যদের সম্পত্তি লুঠ করে। এই দাঙ্গায় সাতাত্তর জন চীনা নাগরিক মারা যান ও প্রায় ২০০ জন চীনা নাগরিক পোতালা প্রাসাদে আশ্রয় গ্রহণ করেন। এই দাঙ্গা খুব তাড়াতাড়ি বন্ধ হয়ে যায়। তিব্বতের প্রশাসনিক উচ্চপদস্থরা এই দাঙ্গাকে সমর্থন করেননি। ১৩ই নভেম্বর, সপ্তম দলাই লামা একটি নির্দেশিকা জারী করেন যেখানে সমস্ত তিব্বতীদের ব্লো-ব্জাং-ব্ক্রা-শিস ও তার সমর্থকদের সাহায্য করার ওপর নিষেধাজ্ঞা জারী করা হয়। ২১শে নভেম্বর ব্লো-ব্জাং-ব্ক্রা-শিস ও তার চৌদ্দজন সমর্থকদের গ্রেপ্তার করা হয়।
এই দাঙ্গার উত্তরে চিং সম্রাট চিয়ানলোং (乾隆) শাঞ্জি ও সিচুয়ান থেকে যথাক্রমে ৮০০০ ও ৫০০০ সৈন্য প্রেরণ করেন। কিন্তু সপ্তম দলাই লামা কর্তৃক দাঙ্গা দমনের খবর পেয়ে মাত্র ৮০০ সৈন্যের একটি দল পাঠান। তারা লাসা পৌছলে চীনা প্রতিনিধিদের হাতে বন্দীদের তুলে দেওয়া হয়। এরপর সামান্য জিজ্ঞাসাবাদের পর বন্দীদের মৃত্যুদণ্ড ঘোষণা করা হয়। ব্লো-ব্জাং-ব্ক্রা-শিস ও দাঙ্গার ছয়জন নেতাকে কেটে টুকরো টুকরো করে দেওয়া হয়, বাকি বন্দীদের মাথা কেটে দেওয়া হয় বা ফাঁসি দেওয়া হয়। এঁদের মাথাগুলি সর্বসমক্ষে ধাতব রডে টাঙ্গিয়ে দেওয়া হয়। বাকি নেতাদের সম্পত্তি কেড়ে নিয়ে নির্বাসিত করা হয়।
দর্শনের রূপরেখা

নিম্নলিখিত রূপরেখা দর্শনের সংক্ষিপ্ত বিবরণ এবং একটি সাময়িক নির্দেশিকা হিসেবে প্রদান করা হয়েছে:
দর্শন– অস্তিত্ব, জ্ঞান, মান, কারণ, মন, এবং ভাষা ইত্যাদি বিষয় সংক্রান্ত সাধারণ এবং মৌলিক সমস্যার গবেষণা।
দর্শনের মূল শাখাসমূহে রয়েছে:
দর্শনের শাখাগুলি দর্শনশাস্ত্রের বিভিন্ন ক্ষেত্রের ওপর বিভক্ত:
নীতিশাস্ত্র – হলো সঠিক,ভাল ও মূল্য নিয়ে পড়াশোনা।
জ্ঞানতত্ত্ব হল জ্ঞানের অধ্যয়ন।
Metaphysics – traditional branch of philosophy concerned with explaining the fundamental nature of being and the world that encompasses it. Metaphysics attempts to answer two basic questions in the broadest possible terms: "What is ultimately there?" and, "What is it like?"
যুক্তিবিদ্যা – the systematic study of the form of valid inference and reason
পাশ্চাত্য দর্শন
প্রাচ্য দর্শন
সমকালীন দর্শন
দার্শনিক আন্দোলন
নন্দনতত্ত্ব
জ্ঞানতত্ত্ব
নীতিশাস্ত্র
যুক্তি
অধিবিদ্যা
রাজনৈতিক দর্শন
ভাষাদর্শন
মনের দর্শন
ধর্মের দর্শন
বিজ্ঞানের দর্শন
ফুসিন

ফুসিন (মৃত্যু- ১১ই নভেম্বর, ১৭৫০) চিং রাজবংশের একজন আম্বান ছিলেন যিনি 'গ্যুর-মেদ-র্নাম-র্গ্যাল () নামক তিব্বতের শাসকের হত্যা করেন ও যার ফলশ্রুতিতে লাসায় দাঙ্গার সূত্রপাত ঘটে।
১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি তার ভাইকেও হত্যা করেন। এই কারণে ফুসিন ও চিং রাজবংশের অপর একজন উচ্চপদস্থ আম্বান লাব্দোন 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।
ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তার পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তারা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে।
লাব্দোন

লাব্দোন (মৃত্যু- ১১ই নভেম্বর, ১৭৫০) চিং রাজবংশের একজন আম্বান ছিলেন যিনি 'গ্যুর-মেদ-র্নাম-র্গ্যাল () নামক তিব্বতের শাসকের হত্যা করেন ও যার ফলশ্রুতিতে লাসায় দাঙ্গার সূত্রপাত ঘটে।
১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি তার ভাইকেও হত্যা করেন। এই কারণে ফুসিন ও চিং রাজবংশের অপর একজন উচ্চপদস্থ আম্বান লাব্দোন 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।
ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তার পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তারা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে।
বোয়েতা ডিপেনার

হেনড্রিক হিউম্যান ডিপেনার (; জন্ম: ১৪ জুন, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। সচরাচর তিনি বোয়েতা ডিপেনার নামে পরিচিত। দক্ষিণ আফ্রিকা ক্রিকেট দলের হয়ে টেস্ট ও একদিনের আন্তর্জাতিকে অংশ নিয়েছেন। এছাড়াও, এসিএ আফ্রিকান একাদশ একদিনের আন্তর্জাতিক ক্রিকেট দলেও খেলেছেন তিনি। প্রধানত বিশেষজ্ঞ ব্যাটসম্যান হিসেবেই দলে ভূমিকা ছিল তার। টেস্ট ক্রিকেটে শুরু থেকে সপ্তম স্থান পর্যন্ত বিভিন্ন অবস্থানে ব্যাটিংয়ে নেমেছেন। এছাড়াও, দলের প্রয়োজনে মাঝেমাঝে ডানহাতে অফ ব্রেক বোলিং করেছেন।
সেপ্টেম্বর, ১৯৯৯ সালে তার আন্তর্জাতিক ক্রিকেটে অভিষেক ঘটে। কেনিয়ায় অনুষ্ঠিত এলজি কাপে দক্ষিণ আফ্রিকার বিপক্ষে উদ্বোধনী খেলোয়াড়রূপে মাঠে নামেন ডিপেনার। অক্টোবরে জিম্বাবুয়ে দলের বিপক্ষে দুই টেস্টের সিরিজে অংশ নিয়ে চার ইনিংসে মাত্র ৫৬ রান সংগ্রহ করেছিলেন তিনি।
জানুয়ারি, ২০০৮ সালে ব্যক্তিগত জীবনকে প্রাধান্য দিয়ে মাত্র ৩০ বছর বয়সে আন্তর্জাতিক ক্রিকেট অঙ্গন থেকে অবসর নেন। দক্ষিণ আফ্রিকার পক্ষে একদিনের আন্তর্জাতিকে তিনি ৪২.২৩ গড়ে রান সংগ্রহ করেছিলেন।
মুহাম্মদ নাসিরুদ্দীন আল-আলবানী

মুহাম্মাদ নাসিরুদ্দীন আল-আলবানী ছিলেন বিংশ শতাব্দীর একজন সিরীয় ইসলামী চিন্তাবিদ, যিনি হাদীস ও ফিক্ব্হ্ শাস্ত্রের ক্ষেত্রে বিশেষ অবদান রেখেছেন। তিনি পেশাগতভাবে একজন ঘড়ি মেরামতকারী ছিলেন এবং এর পাশাপাশি তিনি ছিলেন একজন প্রামাণ্য লেখক ও বক্তা। তিনিই প্রথম সালাফী শব্দটিকে একটি শ্রেণীগত প্রতীক হিসেবে ব্যবহার করেছিলেন। তিনি সিরিয়ায় তার খ্যাতি প্রতিষ্ঠা করেন, যেখানে তার পরিবার ছোটবেলায় স্থানান্তরিত হয়েছিল এবং যেখানে তিনি শিক্ষিত ছিলেন।
আল-আলবানী সহিংসতার পক্ষে সওয়াল করেননি, প্রতিষ্ঠিত সরকারের প্রতি নীরবতা এবং আনুগত্য পছন্দ করতেন।
তিনি প্রধানত হাদীস এবং বিজ্ঞানের ক্ষেত্রে শতাধিক গ্রন্থ প্রকাশ করেছেন।
আলবানী এবং তার কর্মপদ্ধতি সমসাময়িক সুন্নী পণ্ডিতদের দ্বারা সমালোচিত হয়েছিল, যারা বিভিন্ন ধর্মতাত্ত্বিক ও রাজনৈতিক বিরোধীদের সমন্বয়ে গঠিত। এই অন্তর্ভুক্ত:
প্রকৃতপক্ষে, আমি উপসংহারে পৌঁছেছি যে তার পদ্ধতিগুলি ফকীহ ও হাদীস বিশারদদের সাথে একমত নয় এবং তার পদ্ধতিগুলি সাধারণভাবে এবং বিশেষভাবে উভয় আইনশাস্ত্রের প্রমাণগুলিতে বিরাট বিশৃঙ্খলা এবং স্পষ্ট বাধা সৃষ্টি করছে। আইন ও হাদীসের ইমামদের প্রতি তার আস্থার অভাব রয়েছে, সেইসাথে আমাদের হাতে প্রদত্ত সমৃদ্ধ হাদিস ও আইন ঐতিহ্যের প্রতি তার আস্থা নেই, যাতে উম্মাহ অত্যন্ত গর্বিত।
সুফি মিজানুর রহমান

সুফি মুহাম্মদ মিজানুর রহমান (জন্ম ১২ মার্চ ১৯৪৩) একজন বাংলাদেশি শিল্পপতি এবং সমাজসেবক। তিনি বাংলাদেশের অন্যতম শিল্পপ্রতিষ্ঠান পিএইচপি গ্রুপের প্রতিষ্ঠাতা ও চেয়ারম্যান। সমাজসেবায় বিশেষ অবদানের জন্য বাংলাদেশ সরকার তাঁকে ২০২০ সালে একুশে পদক প্রদান করে।
মিজানুর রহমান ১৯৪৩ সালের ১২ মার্চ নারায়ণগঞ্জ জেলার রূপগঞ্জের কাঞ্চন গ্রামে জন্মগ্রহণ করেন। তাঁর পিতার নাম সুফি মুহাম্মদ দায়েম উদ্দিন এবং মাতা রাহাতুন নেসা। স্থানীয় ভারত চন্দ্র বিদ্যালয় থেকে ১৯৬১ সালে মাধ্যমিক এবং ১৯৬৩ সালে সরকারি তোলারাম কলেজ থেকে উচ্চ মাধ্যমিক সম্পন্ন করেন। পরবর্তীতে তোলারাম কলেজ থেকে বি.কম ডিগ্রি লাভ করেন। কলেজটি সে সময় ঢাকা বিশ্ববিদ্যালয়ের অধীনে ছিল। পরে তিনি ব্যাংকিং বিষয়ে ডিপ্লোমা ডিগ্রি অর্জন করেন।
মিজানুর রহমান কর্মজীবনের শুরুতে উচ্চ মাধ্যমিক পাশ করে নারায়ণগঞ্জের জালাল জুট ভ্যালি কোম্পানিতে ১০০ টাকা বেতনে কাজ শুরু করেন। ১৯৬৫ সালে তৎকালীন ন্যাশনাল ব্যাংক অব পাকিস্তানের (বর্তমান সোনালী ব্যাংক লিমিটেড) চট্টগ্রামের লালদীঘি শাখায় জুনিয়র ক্লার্ক হিসেবে যোগদান করেন। ১৯৬৭ থেকে ১৯৭১ সাল পর্যন্ত চট্টগ্রামের খাতুনগঞ্জ শাখায় ৮০০ টাকা বেতনে তৎকালীন ইস্টার্ন মার্কেন্টাইল ব্যাংক লিমিটেডের (বর্তমান পূবালী ব্যাংক লিমিটেড) বৈদেশিক বিভাগের ব্যবস্থাপক হিসেবে কাজ করেন।
১৯৭১ সালে বাংলাদেশ স্বাধীনতা লাভের পর মিজানুর রহমান ব্যাংকের চাকুরি ছেড়ে ব্যাংক লোন নিয়ে ব্যবসা শুরু করেন। প্রথমে পণ্য আমদানি করে দেশীয় বাজারে বিক্রির মাধ্যমে কাজ শুরু করলেও পরে চট্টগ্রামের সীতাকুণ্ডে শিপইয়ার্ড প্রতিষ্ঠা করেন যেখানে পুরনো জাহাজের আসবাবপত্র বিক্রি করা হতো। ১৯৮২ সালে রি-রোলিং মিল এবং ১৯৮৪ সালে ‘মংলা ইঞ্জিনিয়ার্স ওয়ার্কস’ নামে দেশের প্রথম বিলেট তৈরির কারখানা প্রতিষ্ঠা করেন। ১৯৮৬ সালে ঢাকাতে ‘পিএইচপি রানী মার্কা ঢেউটিন’ নামে একটি ঢেউটিন কারখানা প্রতিষ্ঠা করেন। এরপর আরো বিভিন্ন খাতে বিনিয়োগ করা শুরু করেন। পরবর্তীতে তিনি সকল প্রতিষ্ঠান পিএইচপি গ্রুপের অধীনে নিয়ে আসেন। বর্তমানে গ্রুপটির অধীনে ২৯টির বেশি কোম্পানি রয়েছে।
মিজানুর রহমান ব্যক্তিগত জীবনে তাহামিনা রহমানের সাথে বিবাহ বন্ধনে আবদ্ধ হন। এই দম্পতির ৭ ছেলে ও ১ মেয়ে রয়েছে। ২০০০ সালে তিনি রোটারী ইন্টারন্যাশনালে যোগদান করেন। ২০১৬ থেকে ২০১৭ মেয়াদে তিনি রোটারী ইন্টারন্যাশনাল ডিস্ট্রিক্ট ৩২৮২ বাংলাদেশের গভর্নর ছিলেন। তিনি রোটারী ইন্টারন্যাশনালের ‘আর্চ ক্লাম্প সোসাইটি মেম্বার’। তিনি এবং তার স্ত্রী রোটারীতে একমাত্র ‘কাপল আর্চ ক্লাম্প সোসাইটি মেম্বার’। এছাড়াও তিনি দেশে গজলের সংস্কৃতিকে বা সুফিবাদকে উৎসাহিত করতে ভূমিকা পালন করেন।
মিজানুর রহমান শিক্ষাখাত উন্নয়নসহ সমাজসেবায় গুরুত্বপূর্ণ অবদান রেখেছেন। বাংলাদেশের বিভিন্ন শিক্ষা প্রতিষ্ঠান প্রতিষ্ঠায় তার অবদান রয়েছে। বেসরকারী বিশ্ববিদ্যালয় ইউনিভার্সিটি অব ইনফরমেশন টেকনোলজি অ্যান্ড সায়েন্সস প্রতিষ্ঠায় তিনি ভূমিকা পালন করেন। এছাড়াও ঢাকার কাঞ্চননগর গ্রামে ৫০ শয্যার একটি হাসপাতাল প্রতিষ্ঠা করেন।
মিশারি রশিদ আল-আফাসি

শাইখ মিশারী বিন রশিদ আল-আফাসি (; ‎ জন্ম: কুয়েত সেপ্টেম্বর ৫, ১৯৭৬) হলেন একজন কুয়েতি নাগরিক, একজন ক্বারী ও একজন মুনশিদ বা নাশিদ শিল্পী। তিনি কুয়েত গ্র্যান্ড মসজিদের ইমাম এবং কুয়েত রাজ্যের আওকাফ ও ইসলামিক বিষয়ক মন্ত্রণালয়ের একজন প্রচারক।
তিনি ২০১২ সালে শ্রোতাদের ভোটে About.com শ্রেষ্ঠ কোরআন তিলাওয়াতকারী সম্মানে ভূষিত হন।
হাজীগঞ্জ দুর্গ

হাজীগঞ্জ দুর্গ মুঘল আমলে নির্মিত একটি জল দুর্গ। এটি বাংলাদেশের নারায়ণগঞ্জ জেলার হাজীগঞ্জ এলাকায় শীতলক্ষ্যা নদীর পশ্চিম তীরে অবস্থিত। এটি খিজিরপুর দুর্গ নামেও পরিচিত। জাহাঙ্গীর নগর (বর্তমান ঢাকা) কে রক্ষা করতে ষোলশ শতকের দিকে কিছু স্থানে তিনটি জল দুর্গ গড়ে তোলা হয়েছিল তারই একটি এই হাজীগঞ্জ দুর্গ| সম্ভবত মুঘল সুবাদার ইসলাম খাঁ অথবা মীর জুমলা কর্তৃক ঢাকায় মুঘল রাজধানী স্থাপনের অব্যবহিত পরে নদীপথে মগ ও পর্তুগীজ জলদস্যুদের আক্রমণ প্রতিহত করার উদ্দেশ্যে দুর্গটি নির্মিত হয়। দুর্গটি রাজধানী ঢাকা থেকে ১৪.৬৮ কি.মি. দূরে অবস্থিত।
সপ্তদশ শতকের পূর্বে ঢাকাকে রক্ষা করতে গড়ে উঠেছিল যে তিনটি ত্রিভূজ জল দুর্গ তার একটি হল হাজিগঞ্জ দুর্গ। এটি শীতলক্ষ্যা নদীর পশ্চিম তীরে গড়ে উঠেছিল। অপর দুটির একটি হল সোনাকান্দা দুর্গ যা বন্দর এলাকার ব্রহ্মপুত্র ও শীতলক্ষ্যা নদীর সংযোগস্থলের কিনারে এবং পরটি ইদ্রাকপুর দুর্গ যা মুন্সিগঞ্জে জেলায় অবস্থিত।
প্রাচীন কালে বুড়িগঙ্গা নদী এসে লক্ষ্যা নদীর সাথে এই স্থানে মিলিত হত। মুঘল আমলের প্রথম দিকে স্থানটি খুবই গুরুত্বপূর্ণ ছিল। কোন লিখিত প্রমাণ না থাকায়, এটি ১৬৫০ সালে নির্মিত হয়েছিল বলে অনুমান করা হয়ে থাকে। এটি কে নির্মাণ করেছেন তা নিয়ে মতপার্থক্য রয়েছে। লেখক মুন্সি রহমান আলী তার এক গ্রন্থ থেকে পাওয়া যায় যে, মীর জুমলা ১৬৬০-১৬৬৩ খ্রিষ্টাব্দের মধ্যে দুর্গটি নির্মাণ করেন। এছাড়া অন্যান্য লেখকদের মতে, যেমন হাসান (১৯০৪), তালিস (১৯৮৫) এবং আহমেদ (১৯৯১), দুর্গটির নির্মাতা হলেন মীর জুমলা। অন্যদিকে অন্যান্য লেখকদের মতে, যেমন দানি (১৯৬১) ও তাইফুর (১৯৫৬), এ ব্যাপারে সম্পূর্ণ ভিন্ন মত পোষণ করেন। আহম্মাদ হাসান দানি তার "মুসলিম আর্কিটেকশ্চার ইন বেঙ্গল" গ্রন্থে লিখেছেন, ইসলাম খান ১৬১০ খ্রিষ্টাব্দে ঢাকায় রাজধানী স্থাপন করার পর এটি নির্মাণ করেন।
মুগল সেনাপতি মির্জা নাথান তার বাহারিস্তান-ই-গায়বীতে উল্লেখ করেন, সে তার বিশাল সৈন্য বাহিনী সহকারে খিজিরপুরে (বর্তমান হাজীগঞ্জ) প্রধান ঘাঁটি স্থাপন করেন। নদী তীরবর্তী স্থানে সেনাদের ছাউনি স্থাপন করেছিলেন। তিনি ১৬১০ সালে মুগল রাজধানী রাজমহল থেকে ঢাকায় স্থানান্তর করার পূর্বেই ‘ভুঁইয়া’দের বিরুদ্ধে লড়াই করতে এই এলাকাটিকে কৌশলগতভাবে খুবই গুরুত্বপূর্ণ হিসেবে উল্লেখ করেছিলেন।
তাই ধারণা করা হয় বাহারিস্তান-ই-গায়বী'র খিজিরপুরই বর্তমানের হাজিগঞ্জ, এবং স্থাপনাটি খিজিরপুরের অন্তর্ভুক্ত ছিল যা হয়তো পরবর্তীতে পুনঃ নির্মাণ করা হয়েছিল। মোগল যুগের পূর্বে এ অঞ্চলে আরেকটি দুর্গ ছিল বলে জানা যায়। যা খিজিরপুর দুর্গ নামে পরিচিত। অনেক গবেষক মত প্রকাশ করেছেন— খিজিরপুর দুর্গের ওপরই হাজীগঞ্জ দুর্গ নির্মিত হয়েছিল। তবে প্রত্নতাত্ত্বিক দৃষ্টিকোণ থেকে এবং ভৌগোলিক কৌশলগত দিক বিচারে এই মত নির্বিচারে গ্রহণ করা যায় না। নির্মাণযুগে হাজীগঞ্জ দুর্গটি শীতলক্ষ্যার কোল ঘেঁষে ছিল। এখন নদী বেশ কিছুটা পূর্বদিকে সরে গিয়েছে।
হাজীগঞ্জ দুর্গকে বহুবার সংস্কার করা হয়েছে। ১৮৯৬ সালে প্রকাশিত ‘লিস্ট অব অ্যানসিয়েন্ট মনুমেন্টস ইন বেঙ্গল’ বইয়ের লেখা অনুসারে সেই সময় এটি প্রায় ধ্বংস অবস্থায় ছিল। সেই সময় বেষ্টনী প্রাচীর এবং একটি বুরুজ থাকার কথা বইতে উল্লেখ পাওয়া গিয়েছে। দুর্গটিকে ১৯৫০ সালে প্রত্নতত্ত্ব ও জাদুঘর অধিদপ্তরের আওতায় নিয়ে আসার পরে একে বিভিন্ন পর্যায়ে সংস্কার করে বর্তমান অবস্থা নিয়ে আসা হয়।
দন্তিদূর্গ

দন্তিদুর্গ (৭৩৫–৭৫৬ খ্রিষ্টাব্দ) ছিলেন মান্যখেতের রাষ্ট্রকূট সাম্রাজ্যের প্রতিষ্ঠাতা। তিনি দন্তিবর্মণ বা দ্বিতীয় দন্তিদুর্গ নামেও পরিচিত। কর্ণাটকের গুলবর্গা অঞ্চলে তার রাজধানী ছিল। তিনি তার কাকা প্রথম কৃষ্ণের পর সিংহাসনে বসেন এবং সমগ্র কর্ণাটক অঞ্চল নিজের অধিকারে আনেন।
দন্তিদুর্গের ইলোরা শিলালিপি থেকে জানা যায় যে, তিনি ৭৫৩ খ্রিষ্টাব্দে চালুক্যদের পরাজিত করে "রাজাধিরাজ" ও "পরমেশ্বর" উপাধি গ্রহণ করেছিলেন। শিলালিপি অনুসারে, তিনি দ্বিতীয় ইন্দ্রের পুত্র। সামানগড় শিলালিপি (বর্তমান মহারাষ্ট্রের কোলাপুর জেলায়) অনুসারে, তার মা ছিলেন গুজরাতের চালুক্য রাজকুমারী ভবনঙ্গা। উক্ত শিলালিপি থেকেই জানা যায় যে, তিনি বাদামি চালুক্যদের অপ্রতিরোধ্য "কর্ণাট-বাল"কে পরাজিত করেন। এরপর তিনি মধ্য ভারতের লত (গুজরাত), মালওয়া, তঙ্কা, কলিঙ্গ ও শেষ (নাগ) রাজাদের পরাজিত করেন এবং একাধিক যজ্ঞ করান। যদিও তিনি চালুক্য সাম্রাজ্য দখল করেছিলেন, তবু ৭৫৭ খ্রিষ্টাব্দের বেক্কালেরি শিলালিপি থেকে জানা যায় ৭৫৭ খ্রিষ্টাব্দে তার দক্ষিণ প্রদেশগুলিতে চালুক্য সম্রাট দ্বিতীয় কীর্তিবর্মণের নিয়ন্ত্রণ থেকে যায়। দন্তিদুর্গের কন্যা কাঞ্চীর পল্লব রাজা দ্বিতীয় নন্দীবর্মণকে বিবাহ করেন। দন্তিদুর্গ চালুক্যদের বিরুদ্ধে কাঞ্চী পুনরুদ্ধারের যুদ্ধে নন্দীবর্মণকে সাহায্য করেছিলেন।
<br>
প্রথম কৃষ্ণ

প্রথম কৃষ্ণ (৭৫৬–৭৭৪ খ্রিষ্টাব্দ) ছিলেন দন্তিদূর্গের কাকা। তিনি ৭৫৭ খ্রিষ্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিষ্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়। তিনি কান্নেরা বা কান্নেশ্বর নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও "রাজবর্তিকা" গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।
কোনো কোনো ঐতিহাসিকের মতে, প্রথম কৃষ্ণ তার ভাইপো দন্তিদুর্গের থেকে অন্যায়ভাবে সাম্রাজ্য আত্মসাৎ করেন। তবে অন্য ঐতিহাসিকরা এই কথা স্বীকার করেন না। কারণ, তাদের মতে কবি ও নবসারির তাম্রলিপিতে "দন্তিদূর্গের মৃত্যু" কথাটি লেখা আছে এবং প্রথম কৃষ্ণ সম্ভবত দন্তিদুর্গের মৃত্যুর পরই সিংহাসনে বসেছিলেন। যদিও বরোদা শিলালিপি থেকে অনুমিত হয়, সিংহাসনে বসার আগে প্রথম কৃষ্ণকে সিংহাসনের অন্যান্য দাবিদারদের পরাস্ত করতে হয়েছিল। এঁদের মধ্যে সম্ভবত একজন রাষ্ট্রকূট রাজপুত্র বা দন্তিদুর্গের এক পুত্র ছিলেন।
প্রথম কৃষ্ণ পশ্চিম গঙ্গ সম্রাট শ্রীপুরুষের বিরুদ্ধে যুদ্ধ করে গঙ্গবাদী (বর্তমান দক্ষিণ কর্ণাটক) ও শৈলহর (দক্ষিণ কোঙ্কণ) অঞ্চল দখল করে নেন। তিনি পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। ৭৭০ খ্রিষ্টাব্দের অলস শিলালিপি অনুসারে, ইলোরার কৈলাশনাথ মন্দির তার আমলে নির্মিতে হয়। তিনি ১৮টি শিব মন্দির তৈরি করেন। তার ১৮০০ মুদ্রা সম্প্রতি পাওয়া গিয়েছে। এগুলিতে "পরম মহেশ্বর" কথাটি থেকে অনুমিত হয় তিনি সম্ভবত গোঁড়া শৈব ছিলেন। তার মৃত্যুর পর তার জ্যেষ্ঠ পুত্র দ্বিতীয় গোবিন্দ সিংহাসনে বসেন।
<br>
আফ্রিকান একাদশ একদিনের আন্তর্জাতিক ক্রিকেটারদের তালিকা

একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের ওডিআই মর্যাদাপ্রাপ্ত দুইটি দলের মধ্যকার আন্তর্জাতিক ক্রিকেট খেলা। টেস্ট ক্রিকেটের সাথে একদিনের আন্তর্জাতিকের প্রধান পার্থক্য হচ্ছে - নির্দিষ্ট ওভার সংখ্যা ও প্রত্যেক দলের একটি মাত্র ইনিংস থাকে।
প্রধানত তহবিল সংগ্রহের উদ্দেশ্যে আফ্রিকান ক্রিকেট সংস্থা ও এশিয়ান ক্রিকেট কাউন্সিলের যৌথ উদ্যোগে আফ্রো-এশিয়া কাপের উদ্ভব ঘটে। ২০০৫ সালে আফ্রো-এশিয়া কাপের আয়োজনের পর ২০০৭ সালে দ্বিতীয়বারের মতো এ প্রতিযোগিতাটি অনুষ্ঠিত হয়। আফ্রিকা একাদশের হয়ে অংশগ্রহণকারী ও প্রথম ক্যাপ পরিধানকারী খেলোয়াড় তালিকায় ক্রমানুযায়ী স্থান পেয়েছেন। কোন কারণে একাধিক খেলোয়াড় একই খেলায় তার প্রথম ক্যাপ পরিধান করলে তার পারিবারিক নামকে প্রাধান্য দেয়া হয়েছে। প্রত্যেক খেলোয়াড়ই স্ব-স্ব জাতীয় দলের প্রতিনিধিত্ব করলেও কেবলমাত্র এসিএ আফ্রিকা একাদশের হয়ে খেলাগুলোই রেকর্ড আকারে উল্লেখ করা হয়েছে।
খাং-ছেন-নাস-ব্সোদ-নাম্স-র্গ্যাল-পো

খাং-ছেন-নাস-ব্সোদ-নাম্স-র্গ্যাল-পো (), (মৃত্যু- ৫ই আগস্ট, ১৭২৭) তিব্বতের একজন রাজপ্রতিনিধি ছিলেন। তিনি ১৭২১ থেকে ১৭২৭ খিষ্টাব্দে পাঁচজন তিব্বতী অভিজাতদের নিয়ে গঠিত মন্ত্রিপরিষদের নেতৃত্ব প্রদান করেন। ১৭২৭ খিষ্টাব্দে তাকে হত্যা করা হলে তিব্বতে এক বছর ব্যাপী গৃহযুদ্ধ শুরু হয়।
খাং-ছেন-নাস-ব্সোদ-নাম্স-র্গ্যাল-পো কোশোত মঙ্গোল নেতা ল্হাজাং খানের শাসনাধীনে ১৭১৫ খ্রিষ্টাব্দে ম্ঙ্গা'-রিস () অঞ্চলের শাসনকর্তা নিযুক্ত হন। ১৭১৭ খ্রিষ্টাব্দে দ্জুঙ্গার মঙ্গোল সেনাবাহিনী তিব্বত আক্রমণ করলে তিনি পশ্চিম তিব্বত অঞ্চলে প্রতিরক্ষামূলক সামরিক কাজে যুক্ত হন। যুদ্ধে দ্জুঙ্গার মঙ্গোলদের জয়লাভের পর তিনি ম্ঙ্গা'-রিস অঞ্চলে থেকে তাদের বিরুদ্ধে বেশ কিছু অভিযানে সাফল্য লাভ করেন।
১৭২০ খ্রিষ্টাব্দে চিং সাম্রাজ্যের সেনাবাহিনী তিব্বত আক্রমণ করে দ্জুঙ্গার মঙ্গোল সেনাবাহিনীকে পরাজিত করতে সক্ষম হয়। তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পোর নেতৃত্বে ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো () এবং ফো-ল্হা-নাস-ব্সোদ-নাম্স-স্তোব্স-র্গ্যাস () এই পাঁচজন তিব্বতী অভিজাতকে নিয়ে মন্ত্রিপরিষদ গঠন করে তাদের ওপর সমস্ত ক্ষমতা অর্পণ করা হয়। কিন্তু খাং-ছেন-নাস-ব্সোদ-নাম্স-র্গ্যাল-পো লাসা শহরে অধিকাংশ সময়ে অনুপস্থিত থাকায় এই নবগঠিত সরকারের কাজের গতি বাধাপ্রাপ্ত হতে থাকে। ১৭২৩ খ্রিষ্টাব্দে তিনি নেপাল সীমান্তে মুস্তাং ও জুমলা রাজ্যের মধ্যে অভ্যন্তরীণ বিরোধে মুস্তাং রাজ্যের পক্ষে সৈন্যসমাবেশ করে তিনি কাগবেণী দুর্গ অবরোধ করেন। ১৭২৫ খ্রিষ্টাব্দে চিং সম্রাটের নির্দেশে লাসা শহরে যান। ১৭২৬ খ্রিষ্টাব্দে তিনি সম্রাটের আদেশে র্ন্যিং-মা ধর্মসম্প্রদায়ের বিরুদ্ধে পদক্ষেপ গ্রহণ করেন, যার ফলে তিব্বতী জনগণ ও মন্ত্রিপরিষদের সদস্যদের নিকট তার জনপ্রিয়তা নষ্ট হয়।
ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো ) এই তিন অভিজাত মন্ত্রিপরিষদের সদস্য এবং সপ্তম দলাই লামার পিতা ব্সোদ-নাম্স-দার-র্গ্যাস () মিলিত ভাবে খাং-ছেন-নাস-ব্সোদ-নাম্স-র্গ্যাল-পোকে হত্যার ষড়যন্ত্র করেন। ১৭২৭ খ্রিষ্টাব্দের ৫ই আগস্ট একটি বৈঠকে তারা তাকে ধারালো অস্ত্র দিয়ে কুপিয়ে আঘাত করে হত্যা করেন। তার সমর্থকদের হত্যা বা গ্রেপ্তার করা হয়। তার স্ত্রী ও কন্যাকে প্রথমে গ্রেপ্তার করে পরে হত্যা করা হয়। খাং-ছেন-নাস-ব্সোদ-নাম্স-র্গ্যাল-পোর সমর্থক হিসেবে পরিচিত মন্ত্রিপরিষদের অপর এক সদস্য ফো-ল্হা-নাস-ব্সোদ-নাম্স-স্তোব্স-র্গ্যাসের বিরুদ্ধে তিনশত সৈন্যের এক দলকে প্রেরণ করা হয় কিন্তু তারা ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাসের সঙ্গে হত্যকারীদের প্রায় এক বছর ব্যাপী লড়াইয়ে গৃহযুদ্ধ শুরু হয়। এই যুদ্ধে ফো-ল্হা-নাস-ব্সোদ-নাম্স-স্তোব্স-র্গ্যাস বিজয়ী হন।
এশিয়ার সার্বভৌম রাষ্ট্র ও নির্ভরশীল অঞ্চলের তালিকা

এশিয়া মহাদেশে ৪৯টি সার্বভৌম দেশ আছে। সার্বভৌম দেশ বলতে কোন দেশ বা রাষ্ট্রের নিজের অভ্যন্তরীন এবং অন্যান্য রাষ্ট্রের সঙ্গে সম্পর্ক নির্ধারণের সার্বভৌম ক্ষমতা আছে।
প্রত্যেক দেশ জাতিসংঘের সদস্য, ফিলিস্তিন ছাড়া। ফিলিস্তিন বর্তমানে পর্যবেক্ষক রাষ্ট্র। এশিয়ার রাজা হচ্ছেন, শার্লক আর রানী ব্যোমকেশ।
স্তাগ-র্ত্সে-পা-ল্হা-র্গ্যাল-রাব-ব্র্তান

স্তাগ-র্ত্সে-পা-ল্হা-র্গ্যাল-রাব-ব্র্তান (), (মৃত্যু – ১৭২০) ১৭১৭ থেকে ১৭২০ খ্রিষ্টাব্দের মধ্যে দ্জুঙ্গার মঙ্গোলদের শাসনের সময় তিব্বতের একজন রাজপ্রতিনিধি ছিলেন।
স্তাগ-র্ত্সে-পা-ল্হা-র্গ্যাল-রাব-ব্র্তান লাসা শহরের পূর্বে অবস্থিত স্তাগ-র্ত্সে () অঞ্চলের এক অভিজাত পরিবারে জন্মগ্রহণ করেন। কোশোত মঙ্গোল নেতা ল্হাজাং খানের শাসনের পূর্বে তিনি তিব্বতের প্রশাসনিক কাজে যুক্ত ছিলেন। ল্হাজাং খানের শাসন শুরু হলে তিনি তার বিরোধী হিসেবে পরিগণিত হন এবং দ্জুঙ্গার মঙ্গোলদের সাথে ঘনিষ্ঠ যোগাযোগ বজায় রাখতেন। তিনি দ্জুঙ্গার মঙ্গোলদের হাতে ল্হাজাং খানের প্রতিরক্ষা কৌশলে খুঁটিনাটি তুলে দিলে তা দ্জুঙ্গার মঙ্গোল সেনাবাহিনীর লাসা বিজয়ের পক্ষে সহায়ক হয়ে ওঠে। যুদ্ধে ল্হাজাং খানের মৃত্যু হলে তার আধিকারিকরা স্তাগ-র্ত্সে-পা-ল্হা-র্গ্যাল-রাব-ব্র্তানের শরণাপন্ন হলে তিনি তাদের কোন রকম দয়া দেখাননি।দ্জুঙ্গার মঙ্গোলদের নতুন সরকারে তিনি একজন গুরুত্বপূর্ণ রাজপ্রতিনিধির দায়িত্ব লাভ করেন। এই সময় তিনি দ্জুঙ্গার মঙ্গোলদের কারাগারে বন্দী চিংপন্থী ফো-ল্হা-নাস-ব্সোদ-নাম্স-স্তোব্স-র্গ্যাসকে মুক্তিলাভে সহায়তা করেন, যিনি পরবর্তীকালে তিব্বতের ইতিহাসে একজন বিখ্যাত শাসক হয়ে উদিত হন। ১৭২০ খ্রিষ্টাব্দে চিং সেনাবাহিনী দ্জুঙ্গার মঙ্গোলদের পরাজিত করে লাসা অধিকার করলে স্তাগ-র্ত্সে-পা-ল্হা-র্গ্যাল-রাব-ব্র্তান তাদের ও সপ্তম দলাই লামাকে স্বাগত জানান। এর কিছুক্ষণ পরেই তাকে গ্রেপ্তার করা হয়। ফো-ল্হা-নাস-ব্সোদ-নাম্স-স্তোব্স-র্গ্যাস ও সপ্তম দলাই লামার পিতা ব্সোদ-নাম্স-দার-র্গ্যাসের () অনুরোধ অগ্রাহ্য করে চীনারা তাকে স্ক্যিদ-ছু নদীর তীরে সর্বসমক্ষে শিরোচ্ছেদ করে মৃত্যুদণ্ড দেন।
আহমেদ বুখাতির

আহমেদ বুখাতির( ,জন্ম: ২ জুলাই ১৯৭৫) হলেন একজন আমিরাতি নাশীদ গায়ক| তিনিই প্রথম মধ্যপ্রাচ্যীয় নাশীদ শিল্পী যিনি ভার্জিন মিউজিক টপ চার্টে প্রথমবারের মত শীর্ষস্থানে ছিলেন| শৈশবকালে তিনি কুরআন তিলাওয়াত অধ্যয়নের মাধ্যমে অতীবাহিত করেন| বিশ বছর থেকে তিনি গান গাওয়া শুরু করেন| ইসলামী শরীয়াহ অনুযায়ী তিনি কোন বাদ্যযন্ত্র ছাড়াই তার নাশীদ ও গানসমূহ পরিবেশন করেন| তার অ্যালবামসমুহ মধ্যপ্রাচ্যে জাতীয়ভাবে ও আন্তর্জাতিকভাবে বহুবার সর্বোচ্চ সংখ্যক কপি বিক্রীত হওয়ার গৌরব অর্জন করে|
আহমেদ বুখাতির ইসলাম এবং সমাজ সম্পর্কিত বিভিন্ন বিষয়ে এ্যালবাম মুক্তি দিয়েছেন। এছাড়াও তিনি ইংরেজি, আরবি এবং ফরাসি ভাষায় গান রেকর্ড করেছেন।
জর্জ লোহম্যান

জর্জ আলফ্রেড লোহম্যান (; জন্ম: ২ জুন, ১৮৬৫ - মৃত্যু: ১ ডিসেম্বর, ১৯০১) কেনসিংটনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। তাকে সর্বকালের সেরা বোলারদের অন্যতম হিসেবে গণ্য করা হয়ে থাকে। পরিসংখ্যানগতভাবে সমগ্র খেলোয়াড়ী জীবনে সর্বনিম্ন টেস্ট বোলিং গড়ের রেকর্ড তিনি ধারণ করে আছেন যারা কমপক্ষে পনের উইকেট লাভ করেছেন। আইসিসি রেটিং প্রথায় বোলার হিসেবে দ্বিতীয় সর্বোচ্চ স্থানে অবস্থান করে আছেন জর্জ লোহম্যান। এছাড়াও তিনি টেস্ট ক্রিকেটের ইতিহাসে প্রতি উইকেট লাভে সবচেয়ে কম বল প্রদানের রেকর্ডও তার দখলে রয়েছে।
১৮৮৪ সালে প্রথম-শ্রেণীর ক্রিকেটে সারে দলের হয়ে দশটি খেলায় অংশ নেন। বোলিংয়ে তিনি অল্প সাফল্য লাভ করলেও ব্যাটিংয়ে পারদর্শীতা লাভ না করায় তাকে দলের নিয়মিত সদস্যরূপে রাখা হয়নি। কিন্তু পরের বছর তার কৌশলের ঘাটতি পরিলক্ষিত হয়নি। তিনি শুধু যে সারের শীর্ষস্থানীয় বোলার ছিলেন না তা নয়, বরং ১৪২ উইকেট নিয়ে প্রথম-শ্রেণীর ক্রিকেটে শীর্ষস্থানীয় উইকেটলাভকারী বোলার ছিলেন। এছাড়াও, উদীয়মান ব্যাটসম্যান হিসেবে ৫৭১ রান সংগ্রহ করেন। ১৮৮৫ সালেও লোহম্যান তার ধারাবাহিকতা অক্ষুণ্ন রাখেন। আনুষ্ঠানিকভাবে প্রবর্তিত কাউন্টি চ্যাম্পিয়নশীপের উদ্বোধনী আসরে সারের দলীয় সঙ্গী জন শার্পের সাথে অবিস্মরণীয় জুটি গড়ে দলের প্রথম শিরোপা জয়ে প্রভূতঃ ভূমিকা রেখেছিলেন। তবে, দলে উইকেট লাভে সক্ষম বোলারদের উপযোগী থাকায় বিকল্প বোলারের তেমন প্রয়োজন পড়তো না। প্রায়শঃই তার দাপটে ম্রিয়মাণ অবস্থায় থাকতে হতো জন শার্পকে।
১৮৮৫ সালে অস্ট্রেলিয়ার বিপক্ষে তার টেস্ট ক্রিকেটে অভিষেক ঘটে। ওল্ড ট্রাফোর্ডে এক উইকেট, লর্ডসে কোন উইকেট লাভ না করা স্বত্ত্বেও প্রথম-শ্রেণীর ক্রিকেটে চমৎকার ক্রীড়াশৈলীর দরুণ ওভালে অনুষ্ঠিত শেষ টেস্টেও তাকে রাখা হয়। ঐ টেস্টে লোহম্যান নিজেকে সেরা বোলার হিসেবে মেলে ধরেন। প্রথম ইনিংসে ৩৬ রানে ৭ ও ৬৮ রানে ৫ উইকেট সর্বসাকুল্যে ১০৪ রানে ১২ উইকেট লাভ করেন ও অ্যাশেজ সিরিজের অন্যতম জয় পায়। পুনরায় প্রথম-শ্রেণীর ক্রিকেটে শীর্ষস্থানীয় উইকেট সংগ্রহকারী হিসেবে আলফ্রেড শ’য়ের ইংল্যান্ড দলের অন্যতম সদস্যরূপে অস্ট্রেলিয়া সফরের সুযোগ লাভ করেন।
১৮৯৫-৯৬ মৌসুমে ইংরেজ দলের সাথে দক্ষিণ আফ্রিকা গমন করেন তিনি। সফরকারী ঐ দলটি মূলতঃ মাইনর কাউন্টি কিংবা ক্লাব ক্রিকেটের সেরা খেলোয়াড়দের নিয়ে গঠন করা হয়েছিল। তন্মধ্যে, দলের খুব কমসংখ্যক খেলোয়াড়ই প্রথম-শ্রেণীর ক্রিকেটের সাথে যুক্ত ছিলেন। পরবর্তীকালে ঐ খেলাগুলো টেস্টের মর্যাদাপ্রাপ্ত হয়। ফেব্রুয়ারি, ১৮৯৬ সালে পোর্ট এলিজাবেথে অনুষ্ঠিত টেস্টে জর্জ লোহম্যানের ৭/৩৮ ও ৮/৭ বোলিংয়ের কল্যাণে সফরকারীরা খুব সহজেই ২৮৮ রানে বড় ব্যবধানে জয় তুলে নেয়। লোহম্যান হ্যাট্রিক করেছিলেন। মার্চ, ১৮৯৬ সালে জোহেন্সবার্গের ২য় টেস্ট ও কেপটাউনের ৩য় টেস্টেও তিনি তার বোলিংয়ের দাপট অব্যাহত রাখেন। ৯/২৮, ৩/৪৩ এবং ৭/৪২ ও ১/৪৫ পেয়েছিলেন।
তিনি মিডিয়াম পেস বোলিংয়ে সিদ্ধহস্তের অধিকারী ছিলেন। সেরা ব্যাটসম্যানদের বিপক্ষে লোহম্যান তার সেরা বোলিং প্রদর্শনসহ বিভিন্ন ধরনের পেস বোলিং করতেন। স্লিপ ফিল্ডার হিসেবে তিনি কাউন্টি ক্রিকেটে মারমুখী ব্যাটসম্যানরূপে ১৮৮৭ সালে সারে দলের হয়ে ২৫ রান গড়ে দু’টি শতক করেছেন। সবচেয়ে কম টেস্ট খেলে তিনি ১০০ উইকেট লাভ করেন। এরজন্য তিনি মাত্র ১৬ টেস্ট খেলেন। ১৮৮৯ সালে উইজডেন ক্রিকেটার্স অ্যালমেনাক কর্তৃক লোহম্যানকে বর্ষসেরা ক্রিকেটারের মর্যাদায় অভিষিক্ত করা হয়। প্রকৃতপক্ষে ঐ সময় "বর্ষসেরা ছয়জন বোলার" হিসেবে মনোনীত করা হতো।
গ্র্যান্ড ট্রাঙ্ক রোড

গ্র্যান্ড ট্রাঙ্ক রোড বা 'জি টি রোড' এশিয়ার অন্যতম প্রাচীন ও দীর্ঘতম সড়ক পথ। অন্তত ২৫০০ বছর ধরে এটি মধ্য এশিয়াকে ভারতীয় উপমহাদেশের সাথে সংযুক্ত করেছে। এটি বাংলাদেশের মায়ানমার সীমান্তে টেকনাফ হতে বাংলাদেশের চট্টগ্রাম ও ঢাকা, কলকাতা, কানপুর, দিল্লি, ভারতের অমৃতসর হয়ে পশ্চিমে পাকিস্তানের লাহোর, গুজরাট, রাওয়ালপিন্ডি এবং পেশোয়ার কাবুল, আফগানিস্তান পর্যন্ত বিস্তৃত। এর প্রাক্তন নামের মধ্যে ছিল "উত্তরপথ", "শাহ রাহে আজ়ম", "সড়কে আজ়ম", "বাদশাহি সড়ক"।
গ্র্যান্ড ট্রাঙ্ক রোডে বিস্তৃত রুট মৌর্য সাম্রাজ্যের সময় থেকে ছিল। মহাসড়কটি খ্রিস্টপূর্ব ৩ য় শতাব্দীতে উত্তরপথ নামে একটি প্রাচীন পথ ধরে তৈরি করা হয়েছিল, এটি গঙ্গার মুখ থেকে ভারতের উত্তর-পশ্চিম সীমান্ত পর্যন্ত বিস্তৃত ছিল। অশোকের অধীনে এই রাস্তার আরও উন্নতি করা হয়েছিল।
শের শাহ শুরি পুরানো রুটে সোনারগাঁও এবং রোহতাস পুনরায় যোগ করেছিলেন। রাস্তার আফগান প্রান্তটি মাহমুদ শাহ দুররানির অধীনে পুনর্নির্মিত হয়। ১৮৩৩ থেকে ১৮৬০ সালের মধ্যে ব্রিটিশরা এর আরো সংস্কারসাধন করে।
বৌদ্ধ সাহিত্য এবং মহাভারতের মতো ভারতীয় মহাকাব্যগুলি মৌর্য সাম্রাজ্যের আগেও গ্র্যান্ড ট্রাঙ্ক রোডের অস্তিত্ব স্বীকার করে এবং তখন একে উত্তরপথ বলা হত। রাস্তাটি ভারতের পূর্বাঞ্চলকে মধ্য এশিয়ার সাথে সংযুক্ত করত
সম্রাট চন্দ্রগুপ্ত আধুনিক গ্র্যান্ড ট্রাঙ্ক রোডের অগ্রদূত এবং এটি পারস্যের রয়্যাল রোড দ্বারা অনুপ্রাণিত হয়েছিল। খ্রিস্টপূর্ব ৩য় শতাব্দীতে মৌর্য সাম্রাজ্যের সময়, ভারত এবং পশ্চিম এশিয়া এবং বিশ্বের বিভিন্ন অংশের মধ্যে ওভারল্যান্ড বাণিজ্য উত্তর-পশ্চিমের শহরগুলির মধ্য দিয়েই চলত। চন্দ্রগুপ্ত মৌর্য, তক্ষশীলা থেকে পাটলিপুত্র (বর্তমান ভারতের পাটনা) পর্যন্ত রাস্তার রক্ষণাবেক্ষণে কর্মকর্তাদের একটি সম্পূর্ণ বাহিনী তৈরি করে ছিলেন। আটটি ধাপে নির্মিত রাস্তাটি পুরুষপুরা, তক্ষশীলা, হস্তিনাপুরা, কান্যকুব্জা, প্রয়াগ, পাটলিপুত্র এবং তাম্রলিপ্ত শহরগুলি সংযোগ করত।
পাণিনি উল্লেখ করেন চন্দ্রগুপ্তের পথটি প্রাচীন "উত্তরাপথ" বা উত্তর পথের উপর দিয়ে নির্মিত হয়েছিল। সম্রাট অশোক, রুট বরাবর 
গাছ লাগানো, কূপ নির্মাণ এবং ভ্রমণকারীদের জন্য নিমিষধ্যায়" নামক বিশ্রাম-গৃহ তৈরি করেন। সম্রাট কনিষ্ক উত্তরপথ নিয়ন্ত্রণ করতেন বলেও জানা যায়।
সুর ​​সাম্রাজ্যের মধ্যযুগীয় শাসক শের শাহ সুরি ১৬ শতকে চন্দ্রগুপ্তের রয়্যাল রোড মেরামত করছিলেন। সোনারগাঁও এবং রোহতাসের পুরানো রুটটি আবার নতুন করে তৈরি করা হয় এবং একটি সরাই তৈরি করা হয়। জাহাঙ্গীর তার শাসনামলে ফরমান জারি করেন যে সমস্ত সরাই পোড়া ইট ও পাথর দিয়ে তৈরি করা হবে। লাহোর এবং আগ্রার মধ্যবর্তী এলাকায় গাছ লাগানো হয় এবং সেতু নির্মাণ করা হয়। রুটটিকে সুরি দ্বারা "সদক-ই-আজম" এবং মুঘলদের দ্বারা "বাদশাহী সড়ক" হিসাবে উল্লেখ করা হত।
১৮৩০-এর দশকে ইস্ট ইন্ডিয়া কোম্পানি বাণিজ্যিক ও প্রশাসনিক উদ্দেশ্যে ধাতব রাস্তা নির্মাণের একটি কার্যক্রম শুরু করে। কলকাতা থেকে দিল্লি হয়ে আফগানিস্তানের কাবুল পর্যন্ত রাস্তাটি পুনর্নির্মিত হয়েছিল
দূরত্ব গণনা গুগল ম্যাপ অনুসারে করা ।
উইলিয়াম এসকো মোয়ের্নার

উইলিয়াম এসকো মোয়ের্নার (জন্ম: ২৪ জুন ১৯৫৩) হলেন একজন মার্কিন ভৌত রসায়নবিজ্ঞানী এবং রাসায়নিক পদার্থবিজ্ঞানী। ২০১৪ সালে তিনি স্বদেশী এরিক বেটজিগ ও জার্মানি’র স্টেফান হেলের সাথে রসায়নশাস্ত্রে নোবেল পুরস্কার পান।
মোয়ের্নার ১৯৫৩ সালের ২৪ জুন ক্যালিফোর্নিয়ায় জন্মগ্রহণ করেন। তিনি ওয়াশিংটন ইউনিভার্সিটি ইন সেন্ট লুইস থেকে ১৯৭৫ সালে ফাইনাল অনার্সসহ পদার্থবিজ্ঞানে ব্যাচেলর অব সায়েন্স, তড়িৎ প্রকৌশলে ফাইনাল অনার্সসহ ব্যাচেলর অব সায়েন্স এবং গণিতে সুম্মা কাম লড সহ ব্যাচেলর অব আর্টস ডিগ্রি অর্জন করেন। তিনি কর্নেল ইউনিভার্সিটি থেকে পদার্থবিজ্ঞানে ১৯৭৮ সালে মাস্টার অব সায়েন্স এবং ১৯৮২ সালে পিএইচডি ডিগ্রি অর্জন করেন।
অল-আমেরিকান মুসলিম

অল-আমেরিকান মুসলিম (ইংরেজি- All-American Muslim) হল একটি রিয়েলিটি টেলিভিশন অনুষ্ঠান। আমেরিকার ডারবানের সবচেয়ে বড় মুসলিম সম্প্রদায়ের পাঁচটি লেবাননীয়-আমেরিকান শিয়া মুসলিম পরিবারের দৈনন্দিন জীবনচিত্রকে কেন্দ্র করে অনুষ্ঠানটির কার্যক্রম গড়ে উঠেছে। ২০১১ সালের ১৩ই নভেম্বর টিএলসি চ্যানেলে অনুষ্ঠানটির প্রথম পর্ব সম্প্রচার করা হয়। মাত্র একটি মৌসুম সম্প্রচারের পরেই অভিযোগ, বিতর্ক ও নিম্ন রেটিংএর কারণে টিএলসি চ্যানেল অনুষ্ঠানটি বন্ধ করে দেয়।
কালি ও কলম

কালি ও কলম সাহিত্য, শিল্প, সংস্কৃতি বিষয়ক বাংলা মাসিক পত্রিকা, যা ঢাকা থেকে প্রকাশিত হয়। ২০০৪ সাল থেকে এটি বিরতি দিয়ে প্রকাশ হলেও বর্তমানে এটি মাসিক ভিত্তিতে প্রকাশিত হয়। প্রকাশক আবুল খায়ের, এবং সম্পাদকমণ্ডলীর সভাপতি হলেন শিক্ষাবিদ ও লেখক এবং ঢাকা বিশ্ববিদ্যালয়ের অধ্যাপক সৈয়দ মনজুরুল ইসলাম। এছাড়াও সম্পাদকমণ্ডলীর মধ্যে রয়েছেন রুবি রহমান এবং লুভা নাহিদ চৌধুরী।
বাংলাদেশের নবীন কবি-লেখকদের সাহিত্যচর্চা গতিময় এবং সৃজনধারাকে সজীব করার লক্ষ্যে কালি ও কলম তরুণ কবি ও লেখক পুরস্কার ২০০৮ সাল থেকে চালু হয়েছে। সাধারণত কবিতা, কথাসাহিত্য, প্রবন্ধ গবেষণা এবং মুক্তিযুদ্ধভিত্তিক সাহিত্য— এই চারটি বিভাগে এই পুরস্কার প্রদান করা হয়। এই পুরস্কারের অর্থমূল্য প্রতিটি বিভাগের জন্যে ২ লাখ টাকা।
টুএমএফএম

মুসলিম কমিউনিটি রেডিও (ইংরেজি: Muslim Community Radio (ডাকনাম 2MFM); বা টুএমএফএম হল সিডনি শহরে সম্প্রচারিত একটি স্বেচ্ছাসেবী মুসলিম কমিউনিটি রেডিও। প্রাথমিকভাবে এটি শুধুমাত্র শুক্রবারে সম্প্রচারিত হত। ২০০১ সাল থেকে পূর্ণসপ্তাহ সম্প্রচারের অনুমতি পায়। প্রায় সম্পূর্ণরূপে আরবি এবং আংশিক ইংরেজি ভাষায় চ্যানেলটি কুরআন তিলাওয়াত, ইসলামী লেকচার ও আলোচনা, জুমার খুতবাসহ বহুমুখী ইসলামকেন্দ্রিক অনুষ্ঠানমালা নিয়মিত সম্প্রচার করে থাকে।
মুসলিম কমিউনিটি রেডিও ইংরেজি ভাষার অনুষ্ঠানমালা, এছাড়াও অল্প কিছু আরবি ভাষার অনুষ্ঠানানের মাধ্যমে প্রাথমিকভাবে সম্প্রচার শুরু করে। চ্যানেলটি ইসলামী ধর্মীয় শিক্ষার অন্তভূক্ত, চ্যানেলটি শিক্ষাগত ও সাংস্কৃতিক অনুষ্ঠানমালাসহ ইসলামিক ধর্মীয় শিক্ষা ও বিভিন্ন উৎসব পালন করে থাকে।
'গ্যুর-মেদ-র্নাম-র্গ্যাল (তিব্বত)

'গ্যুর-মেদ-র্নাম-র্গ্যাল (), (মৃত্যু- ১১ই নভেম্বর, ১৭৫০) অষ্টাদশ শতাব্দীর মধ্যভাগে মধ্য তিব্বতের একজন শাসক ছিলেন।
'গ্যুর-মেদ-র্নাম-র্গ্যাল মধ্য তিব্বতের শাসনকর্তা ফো-ল্হা-নাস-ব্সোদ-নাম্স-স্তোব্স-র্গ্যাসের () দ্বিতীয় পুত্র ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের প্রথম পুত্র 'গুর-মেদ-য়ে-শেস-ত্শে-ব্র্তান () পিতার নিকট হতে পশ্চিম তিব্বতের ম্ঙ্গা'-রিস () অঞ্চলের শাসনক্ষমতা লাভ করেছিলেন। কিন্তু ১৭৪০-এর দশকে তার স্বাস্থ্য ভেঙ্গে পড়ে। অন্যদিকে ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র 'গ্যুর-মেদ-র্নাম-র্গ্যাল ইতঃপূর্বে তিব্বতী সেনাবাহিনীর সেনানায়ক হিসেবে কয়েক হাজার মঙ্গোল অশ্বারোহী সেনাকে নেতৃত্ব দিয়েছিলেন। সেই কারণে ফো-ল্হা-নাস-ব্সোদ-নাম্স-স্তোব্স-র্গ্যাস তার দ্বিতীয় পুত্র 'গ্যুর-মেদ-র্নাম-র্গ্যালকেই উত্তরাধিকারী হিসেবে বিবেচনা করেন এবং ১৭৪৬ খ্রিষ্টাব্দের ২৮শে জানুয়ারি চিং সম্রাট চিয়ানলোং এই সিদ্ধান্তে শীলমোহর দেন। ১৭৪৭ খ্রিষ্টাব্দের ১২ই মার্চ ফো-ল্হা-নাস-ব্সোদ-নাম্স-স্তোব্স-র্গ্যাস মৃত্যুবরণ করলে তিব্বতের শাসনক্ষমতা 'গ্যুর-মেদ-র্নাম-র্গ্যালের অধীনে আসে।
সিংহাসন লাভ করে ১৭৪৮ খ্রিষ্টাব্দে 'গ্যুর-মেদ-র্নাম-র্গ্যাল তার জ্যৈষ্ঠ ভ্রাতা 'গুর-মেদ-য়ে-শেস-ত্শে-ব্র্তানের বিরুদ্ধে পশ্চিম তিব্বতে সেনাবাহিনী পাঠাতে সিদ্ধান্ত নেন, কিন্তু তার মন্ত্রীদের বাধায় তাকে নীরস্ত হতে হয়। এরপ্র তিনি চিং সম্রাটের নিকট অভিযোগ জানান যে 'গুর-মেদ-য়ে-শেস-ত্শে-ব্র্তান পশ্চিম তিব্বতে বৌদ্ধবিহারের ক্ষমতা অবলোপন করছেন এবং মধ্য তিব্বতের ব্যবসাকেন্দ্রগুলিকে ক্ষতিগ্রস্ত করছেন। ১৭৫০ খ্রিষ্টাব্দে 'গুর-মেদ-য়ে-শেস-ত্শে-ব্র্তানের মৃত্যু হয় ও পরবর্তীকালে চীনারা দাবী করেন যে, 'গ্যুর-মেদ-র্নাম-র্গ্যাল তাকে হত্যা করেছেন, যদিও রোগগ্রস্ত অবস্থায় তার মৃত্যু ঘটেছিল বলে 'গ্যুর-মেদ-র্নাম-র্গ্যাল দাবী করেন। দুই ভাইয়ের মধ্যকার বিবাদের ফলে পশ্চিম তিব্বতে চীনপন্থী সামরিক শক্তির উৎপত্তি ঘটে।
'গ্যুর-মেদ-র্নাম-র্গ্যাল তিব্বতে চীনা শাসনের অবসানের জন্য বদ্ধপরিকর ছিলেন। তিনি চিং সম্রাটকে অণুরোধ করে লাসা শহরে অবস্থিত চীনা সৈন্যের সংখ্যা পাঁচশো থেকে একশোতে নামিয়ে আনেন। এর বিপরীতে তিব্বতী সৈনিকের সংখ্যা পঁচিশ হাজার পর্যন্ত বাড়িয়ে তোলেন। ১৭৪৮ খ্রিষ্টাব্দের জানুয়ারি মাসে চিং সম্রাটের অনুমতিক্রমে দ্জুঙ্গার মঙ্গোলদের একটি প্রতিনিধিদল তার সঙ্গে সাক্ষাৎ করে। এই সাক্ষাতের পরে তার সমর্থনে দ্জুঙ্গার মঙ্গোলদের সেনাবাহিনীর লাদাখ হয়ে তিব্বতে আসার সম্ভাবনা তৈরী হয়। ১৯৪৯ খ্রিষ্টাব্দে 'গ্যুর-মেদ-র্নাম-র্গ্যাল দুই হাজার সৈন্য ও প্রচুর অস্ত্রশস্ত্র লাসা শহরে নিয়ে চলে আসেন। ১৭৫০ খ্রিষ্টাব্দের নভেম্বর মাসে তিনি চীনাদের তিব্বতী ডাকব্যবস্থা ব্যবহারের ওপর নিষেধাজ্ঞা জারী করেন। এই ভাবে তিনি ধীরে ধীরে লাসা শহরে অবস্থিত চীনা উচ্চপদস্থ আধিকারিক বা আম্বানদের বিচ্ছিন্ন করে দেন।
ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন। এই ঘটনার ফলশ্রুতিতে লাসায় দাঙ্গার সূত্রপাত ঘটে যার ফলে ফুসিন ও লাব্দোন ছাড়াও একান্নজন চীনা সৈনিক ও সাতাত্তরজন চীনা নাগরিকের মৃত্যু ঘটে।
আবু বকর আল-বাগদাদী

ইব্রাহিম আওয়াদ ইব্রাহিম আলী আল-বদরী আল-সামারাই () যার আসল নাম ইবরাহিম শাহ মুহাম্মদ আউলিয়া, একজন জিহাদী নেতা ছিলেন যিনি আবু বকর আল-বাগদাদী () নামেই অধিক পরিচিত ছিলেন। পূর্বে তিনি ড. ইব্রাহিম ও আবু দুইয়া () নামে পরিচিত ছিলেন। তিনি খলিফা ইব্রাহিম () নামধারণ করে ইরাকের পশ্চিমাঞ্চল ও সিরিয়ার উত্তর-পূর্বাঞ্চল নিয়ে একটি ইসলামিক রাষ্ট্র ঘোষণা করেছিলেন এবং নিজেকে উক্ত রাষ্ট্রের খলিফা ঘোষণা দিয়েছিলেন। তিনি পূর্বে ইসলামিক স্টেট অব ইরাক অ্যান্ড দ্য লেভান্ট (আইএসআইএল)-এর নেতা ছিলেন যা ইসলামিক স্টেট ইন ইরাক অ্যান্ড সিরিয়া (আইএসআইএস) নামেও পরিচিত।
আল-বাগদাদী কর্তৃক ২০১৩ সালের ৮ই এপ্রিল প্রথম ইসলামিক স্টেট ইন ইরাক অ্যান্ড লেভান্ত গঠনের ঘোষণা দেওয়া হয়েছিল। এটি হল ইসলামিক স্টেট অফ ইরাক (আইএসআই) (ওরফে আল-কায়েদা ইন ইরাক বা একিউআই) জঙ্গিগোষ্ঠীর উত্তরসূরী যা আন্তর্জাতিক ইসলামি জঙ্গিগোষ্ঠী আল-কায়েদার ইরাকের একটি শাখা সংগঠন।
২০১১ সালের ৪ই অক্টোবর যুক্তরাষ্ট্রের স্টেট ডিপার্টমেন্ট আল-বাগদাদীকে আন্তর্জাতিক সন্ত্রাসী হিসেবে ঘোষণা করে তাদের কালো তালিকাভুক্ত করেছিল এবং তাকে জীবিত বা মৃত গ্রেফতারের জন্য বা তথ্য দিয়ে সাহায্য করার জন্য $১০ মিলিয়ন পুরস্কার ঘোষণা করেছিল। আল-কায়েদার বৈশ্বয়িক কমান্ডার আইমান আল জাওয়াহারি সম্পর্কে কোন তথ্যের জন্য $২৫ মিলিয়ন পুরস্কার ঘোষণা করেছিল।
২০১৪ সালের ২৯শে জুন খিলাফত ঘোষণা করা হয়েছিল। আল-বাগদাদীকে খলিফা হিসেবে মনোনীত করা হয় এবং আরো বলা হয় এখন থেকে তিনি খলিফা ইব্রাহিম নামে অবহিত হবেন। ইসলামিক স্টেট অফ ইরাক অ্যান্ড দ্য লেভান্ত-এর নাম পরিবর্তন করে শুধুমাত্র ইসলামিক স্টেট রাখা হয়। পন্থাটি মধ্যপ্রাচ্যের বিভিন্ন সরকার এবং অন্যান্য জিহাদী গোষ্ঠীগুলো কর্তৃক ব্যাপকভাবে সমালোচিত হয়েছিল।
এটা বিশ্বাস করা হয় আল-বাগদাদী ১৯৭১ সালে ইরাকের সামারাতে জন্মগ্রহণ করেছিলেন। বিভিন্ন প্রতিবেদন থেকে জানা যায় ২০০৩ সালে যুক্তরাষ্ট্র বাহিনীর ইরাক অভিযানের সময় তিনি ইমাম ছিলেন। তিনি বাগদাদের একটি বিশ্ববিদ্যালয় থেকে ইসলামিক স্টাডিজে ডক্টরেট ডিগ্রী লাভ করেন।
বাগদাদীর আস্তানায় মার্কিন বাহিনীর অভিযান চলাকালে মার্কিন সৈন্যরা ধাওয়া করলে একটি টানেলের শেষ প্রান্তে গিয়ে আটকা পড়েন৷ এক পর্যায়ে তার শরীরে বাধা বোমার বিস্ফোরণ ঘটান৷ এতে সাথে থাকা বাগদাদির তিন সন্তানেরও মৃত্যু ঘটে৷ বিস্ফোরণে বাগদাদীর দেহ ছিন্নবিচ্ছিন্ন হয়েছিল তবে ডিএনএ পরীক্ষার মাধ্যমে তার পরিচয় নিশ্চিত করেছেন একটি সূত্র। ২৭ অক্টোবর তার মৃত্যুর ঘোষণা দেন ডোনাল্ড ট্রাম্প।
`যুক্তরাষ্ট্রের স্পেশাল ফোর্সের এক অভিযানে বাগদাদি নিহত হন' এ খবরের বিষয়ে ট্রাম্প প্রশাসনের দাবি নিয়ে সংশয় প্রকাশ করেছে রাশিয়া। বাগদাদি যুক্তরাষ্ট্রের তৈরি বলে ১ নভেম্বর ২০১৯ সালে রাশিয়ার পররাষ্ট্রমন্ত্রী সের্গেই লাভরোভ মন্তব্য করেছেন। মৃত্যুর প্রতিক্রিয়ায় তার দাবি ছিলো ‘আমাদের সেনাবাহিনী অনেক বিষয় নিয়ে তদন্ত করছে এবং বাগদাদির মৃত্যু নিয়ে যুক্তরাষ্ট্রের দাবির সত্যতা আমরা এখনও নিশ্চিত করতে পারছি না
পুনর্মিলন (নাট্যগ্রন্থ)

পুনর্মিলন বুদ্ধদেব বসু রচিত মে ১৯৭০ সালে প্রকাশিত একটি নাট্যগ্রন্থ। এটি রচনা করা হয়েছিলো ১৯৬৯ সালে। "পুনর্মিলন"-এর প্রথম লেখন দেশ পত্রিকায় ১৯৬৯ পূজা সংখ্যায় প্রকাশিত হয়েছিলো। এরপর পরিশোধন এবং নতুন অংশ যোগের মাধ্যমে কলকাতা বইমেলায় দে'জ পাবলিশিং কর্তৃক ১৯৯১ সালে এটি পুনঃমুদ্রিত হয়।
এই নাটকে কোনো অঙ্কবিভাগ করা হয়নি। নাটকটি শুরু হয় কোনো এক শীতরাতের পুরোনো কোনো স্টিমার ঘাটের যাত্রীরুমে স্টিমারের অপেক্ষায় থাকা চারজন যাত্রীর বেঞ্চে শুয়ে বসে থাকার বর্ণনার মধ্য দিয়ে।
এই নাটকে বুদ্ধদেব বসু জীবনের অর্থহীনতা, অসঙ্গতিসমূহ, শূন্যতা, আদর্শবাদ এবং অবক্ষয়কে স্বচ্ছ ভাষায়-ভঙ্গিতে, পারম্পর্য রক্ষার মাধ্যমে তুলে ধরেছেন। এই নাটকে বিশ্বভাবনার রূপ দেখতে পাওয়া যায়, যা অনেকটা জাঁ জিরাদু, আন্যুই, সালক্রু, জাঁ পল সার্ত্রে বা আলব্যের কাম্যুর মতোন নাট্যকারদের সাথে সম্পর্কিত বলা যায়।
নাটকটিতে মোট ছয়টি চরিত্র রয়েছে:
নীলকণ্ঠদের বাড়িতে শৈশব থেকে আশ্রিতা ছিলো জয়া। সেখানে সে রাঁধুনি বামুন দিদির মেয়ে হিসেবে থাকতো। বামুন দিদি মারা যাবার পর জয়াকে নীলকণ্ঠদের পরিবারের মেয়ের মতোই লেখাপড়া শেখানো হয়। এভাবে নীলকণ্ঠ এবং জয়ার সম্পর্ক ঘন হতে থাকে, বাঁক নেয় প্রেমের সম্পর্কে। সময়ের সাথে এই সম্পর্ক আরো ঘনিষ্টরূপ নেয়। সামাজিক বৈষম্যের কথা বিবেচনা করে সন্তানসম্ভবা জয়া নীলকণ্ঠদের পরিবার থেকে পালিয়ে গিয়ে আশ্রয় নেয় তার মায়ের বৃদ্ধ বাবার নিকট। সেখানে জয়ার এক ছেলে সন্তান জন্ম নেয়ায় সে জীবনধারণের সংগ্রামে অবতীর্ণ হয়। চকরির জন্যে যায় অন্য এক শহরে। সেখানে অফিসের বড়কর্তা হলেন মদন পাল। জয়ার ছেলের নাম শিবেন্দু। এদিকে জয়াকে সে মা হিসেবে নয়; জানে মাসি হিসেবে; অন্যদিকে বাবার পরিচয় সে জানে না। এভাবেই জয়া শিবেন্দুর নিকট সম্পূর্ণ ঘটনা গোপন রাখে। এরপর ঘটনাক্রম শিবেন্দু অসুস্থ হওয়ায় তার রোগ সারাতে টাকার প্রয়োজনে ভিন্ন এক সম্পর্কে মদন পালের সঙ্গে জড়িয়ে পড়ে জয়া। বিনিময়ে মদন পাল শিবেন্দুর চিকিৎসা এবং লেখাপড়ার খরচ বহন করেন। শিবেন্দু বড় হবার পর মদন পালের বাসায় তার যাতায়াত শুরু হয়। সেখানে দেখা হয় দাম্পত্যজীবনে অবহেলিত মদন পালের স্ত্রী অরুণার সাথে। অরুনাকে কাকি বলে ডাকে শিবেন্দু। বয়সের অসমতা থাকা সত্বেও শিবেন্দু ও অরুণার মধ্যে অন্তরঙ্গ সম্পর্ক তৈরি হয়। পরে মদন পাল বিষয়টা জানতে পেরে কৌশলে হত্যা করে অরুণাকে। এবং শিবেন্দুকে প্ররোচনা দেয় নেশার দিকে। অপরদিকে এক ট্রেনভ্রমণে দেখা হয়ে যায় নীলকণ্ঠ ও জয়ার। একই ট্রেনে ছিলো মদন পাল ও শিবেন্দু। একসময় সেখানেই শিবেন্দু জানতে পারে নীলকণ্ঠ তার বাবা। এরপরই ট্রেন থেকে পড়ে নীলকণ্ঠ মারা যায়। নীলকণ্ঠের মৃত্যুকে স্বাভাবিকভাবে মেনে নিতে পারে না জয়া ও শিবেন্দু। বিষয়টা ভালো চোখে দেখে না মদন পাল। একসময় শিবেন্দু চলে যায় যুদ্ধে। সন্তানের প্রতীক্ষায় থাকা জয়া একসময জানতে পারে যুদ্ধে মারা গেছে শিবেন্দু। এই শোকে এক শিশি পিল খেয়ে আত্মহত্যা করে জয়া। অপরদিকে মদন পালের মৃত্যু হয় নিজ-গাড়ি চালানোর সময় সড়ক দূর্ঘটনায়।
আন্তঃসাংস্কৃতিক যোগাযোগ

আন্তঃসাংস্কৃতিক যোগাযোগ (ইংরেজি:Intercultural communication) হলো যোগাযোগের একটি প্রকার বা রকম (Form) যা বিভিন্ন সাংস্কৃতিক ও সামাজিক গোষ্ঠী বা গ্রোত্রের মধ্যে তথ্য আদান-প্রদানের লক্ষ্যে কাজ করে। সাধারণত ভিন্ন ভিন্ন সামাজিক, ধর্মীয়, জাতিক ও শিক্ষাগত প্রেক্ষাপট থেকে আগত মানুষেরদের দ্বারা গঠিত কোন প্রতিষ্ঠানের যোগাযোগ প্রক্রিয়া এবং সমস্যার বিস্তৃত বর্ণনায় আন্তঃসাংস্কৃতিক যোগাযোগ পদ্ধতি ব্যবহৃত হয়।
আন্তঃসাংস্কৃতিক যোগাযোগ কখনো কাখনো মিশ্র সাংস্কৃতিক যোগাযোগের সমার্থক হিসেবেও ব্যবহৃত হয়ে থাকে। এই অর্থে আন্তঃসাংস্কৃতিক যোগাযোগ, বিভিন্ন দেশ ও তার সাংস্কৃতিক আচরণ, যোগাযোগের ধরন এবং চারপাশের বিশ্বসম্পর্কে যে অণুধাবন তা বুঝতে সহায়তা করে। আন্তঃসাংস্কৃতিক ব্যবসায় যোগাযোগ বিশারদগণের ধারণা সংস্কৃতিই, নির্ধারণ করে ব্যক্তি কীভাবে তার বার্তা প্রেরণ করে, বার্তা প্রেরণের ক্ষেত্রে কোন মাধ্যম ব্যবহৃত হবে এবং এই বার্তা কোন উপায়ে ব্যাখা করা হবে।
অনারব সাহাবিদের তালিকা

অনারব সাহাবীদের তালিকাতে নবী মুহাম্মদ (সা) এর অনারব বংশোদ্ভূত সাহাবীদের নাম স্থান পেয়েছে। মুহাম্মদ (সা) এর আরবের বিভিন্ন গোত্রের অসংখ্য সাহাবী ছিলেন। তার অনেক অনারব সাহাবীও ছিলেন। এদের মধ্যে কেউ কেউ তার খুবই পছন্দের ব্যক্তি ছিলেন। আরব ও অনারব সাহাবীদের উপস্থিতি ইসলামের বিশ্বজনীনতা চিহ্ন বহন করে।
ঙ্গাগ-দ্বাং-নাম-ম্খা'-ব্জাং-পো

ঙ্গাগ-দ্বাং-নাম-ম্খা'-ব্জাং-পো () (১৬৯০-১৭৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চান্নতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-নাম-ম্খা'-ব্জাং-পো ১৬৯০ খ্রিষ্টাব্দে তিব্বতের আমদো অঞ্চলের ল্দান-থাং () নামক একটি ছোট শহরে জাম-ত্শা-ঙ্গো-রাং () নামক পরিবারগোষ্ঠীতে জন্মগ্রহণ করেন। তার পিতার নাম ছিল জাম-ত্শা-দ্কোন-ম্ছোগ-স্ক্যাব্স () এবং মাতার নাম ছিল ক্লু-মো-স্ক্যিদ ()। ন্যাং-ত্শাং-ছেন-পো () নামক এক বৌদ্ধ পণ্ডিত তাকে শিক্ষার্থীর শপথ প্রদান করেন। ১৭০৫ খ্রিষ্টাব্দে তিনি লাসা যাত্রা করেন। লাসা শহরে তিনি দ্রেপুং বৌদ্ধবহার বিশ্ববিদ্যালয়ের গোমাং মহাবিদ্যালয় থেকে শিক্ষালাভ করেন। এই সময় তার উল্লেখযোগ্য শিক্ষক ছিলেন ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং দ্পাল-ল্দান-গ্রাগ্স-পা () নামক একান্নতম দ্গা'-ল্দান-খ্রি-পা। সায়ত্রিশ বছর বয়সে তিনি পঞ্চম পাঞ্চেন লামার নিকট হতে ভিক্ষুর শপথ লাভ করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও শিক্ষা শেষে এই মহাবিদ্যালয়ের প্রধান হিসেবে দায়িত্ব পালন করেন। ১৭৪৬ খ্রিষ্টাব্দে তিনি দ্গা'-ল্দান বৌদ্ধবিহারের পঞ্চান্নতম প্রধান হিসেবে নির্বাচিত হন ও এই পদে তিনি পাঁচ বছর থাকেন। মধ্য তিব্বতের তৎকালীন শাসক ফো-ল্হা-নাস-ব্সোদ-নাম্স-স্তোব্স-র্গ্যাস () এই সময় তার পৃষ্ঠপোষক ছিলেন। ফো-ল্হা-নাস-ব্সোদ-নাম্স-স্তোব্স-র্গ্যাসের দ্বিতীয় পুত্র ও পরবর্তী শাসক 'গ্যুর-মেদ-র্নাম-র্গ্যালের () সঙ্গে বিরোধের ফলে ঙ্গাগ-দ্বাং-নাম-ম্খা'-ব্জাং-পোকে দ্গা'-ল্দান-খ্রি-পার পদ ছেড়ে দিতে হয়।
ব্লো-ব্জাং-দ্রি-মেদ

ব্লো-ব্জাং-দ্রি-মেদ () (জন্মঃ- ১৬৮৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছাপ্পান্নতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-দ্রি-মেদ ১৬৮৩ খ্রিষ্টাব্দে তিব্বতের খাম্স অঞ্চলের শোগ-দ্রুগ () নামক একটি ছোট শহরে জন্মগ্রহণ করেন। তাকে র্দো-র্জে-ব্জাং-পো নামক সপ্তদশ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। কম বয়সে তিনি শোগ-দ্রুগ অঞ্চলে অবস্থিত দ্গে-ল্দান-ছোস-'ফেল-গ্লিং () নামক বৌদ্ধবিহারে শিক্ষালাভ করেন। এরপর তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। এরপর তিনি গ্যুমে তন্ত্র মহাবিদ্যালয় থেকে শিক্ষাগ্রহণ শেষ করে গ্সাং-স্ঙ্গাগ্স-ম্খার () বৌধবিহার ও পরে গ্যুমে তন্ত্র মহাবিদ্যালয়ের প্রধানের দায়িত্ব লাভ করেন। ১৭৫০ খ্রিষ্টাব্দে তিনি দ্গা'-ল্দান বৌদ্ধবিহারের ছাপ্পান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি স্বর্ণ মূর্তি নির্মাণ করান। দ্গা'-ল্দান-খ্রি-পা পদ থেকে অবসর গ্রহণের পর তিনি ব্যা-য়ুল-ছোস-স্দে () নামক স্থানে বসবাস করতেন।
ব্সাম-গ্তান-ফুন-ত্শোগ্স

ব্সাম-গ্তান-ফুন-ত্শোগ্স () (১৭০৩-১৭৭০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতান্নতম দ্গা'-ল্দান-খ্রি-পা বা প্রধান ছিলেন।
ব্সাম-গ্তান-ফুন-ত্শোগ্স ১৭০৩ খ্রিষ্টাব্দে তিব্বতের লো-ম্দার () নামক একটি স্থানে জন্মগ্রহণ করেন। তার পিতার নাম ছিল র্তা-ফাগ-ল্হা-মো-দার-র্গ্যাস () এবং মাতার নাম আ-মা-ফ্যোগ্স-য়াগ্স ()। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। চৌত্রিশ বছর বয়সে তিনি সপ্তম দলাই লামা কর্ত্রিক ভিক্ষুর শপথ প্রাপ্ত হন। এই সময় ঙ্গাগ-দ্বাং-ব্যাম্স-পা () নামক প্রথম ফুর-ল্চোগ্স (), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (), র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা প্রভৃতি তার উল্লেখযোগ্য শিক্ষক ছিলেন এরপর তিনি গ্যুতো তন্ত্র মহাবিদ্যালয়ে শিক্ষালাভ করেন ও পরবর্তীকালে এই মহাবিদ্যালয়ের প্রধানের দায়িত্ব লাভ করেন। এরপর তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৫৭ খ্রিষ্টাব্দে তিনি দ্গা'-ল্দান বৌদ্ধবিহারের সাতান্নতম প্রধান হিসেবে নির্বাচিত হন ও এই পদে তিনি সাত বছর থাকেন। ১৭৬৪ খ্রিষ্টাব্দে এই পদ থেকে অবসর গ্রহণের পর ফাগ-মো-ছোস-স্দে ( নামক স্থানে বসবাস শুরু করেন যেখানে তিনি সপ্তম দলাই লামার একটি রৌপ্যমূর্তি নির্মাণ করান।
আন নাহদিয়া

আন নাহদিয়া ()ছিলেন মুহাম্মদ এর একজন মহিলা সাহাবী। তিনি একজন মুক্ত দাসী ছিলেন। তার এই নাম তার গোত্র (নাহদ) কে নির্দেশ করে। তার ব্যক্তিগত নাম হাকিমা।
উম্মে উবাইস নামে তার এক মেয়ে ছিল। তারা দুজনেই বনু আবদ আদ দার একজন মহিলার দাসী ছিলেন।
নাহদিয়া ও তার মেয়ে ইসলাম গ্রহণ করার পর তারা নির্যাতনের সম্মুখীন হন। এরপরও তারা তাদের বিশ্বাসে অটল থাকেন। তাদের নির্যাতন করা ব্যক্তিদের মধ্যে তাদের মনিব মহিলা ও উমর ইবনুল খাত্তাব ছিলেন। উল্লেখ্য এসময় উমর ইসলাম গ্রহণ করেননি।
প্রথম মুসলিমদের অন্যতম আবু বকর নির্যাতনের কারণে তাদের মনিবকে অভিযোগ করলে মনিব উত্তর দেয়, "আপনি তাদের বিপথগামী করেছেন, তাদের প্রতি বেশি সমবেদনা থাকলে আপনি তাদের মুক্ত করে দিতে পারেন।"
আবু বকর তাদেরকে কিনে নেন মুক্ত করে দেন।
উম্মে উবাইস

উম্মে উবাইস () ছিলেন মুহাম্মদ এর একজন মহিলা সাহাবী। তিনি আবু বকর কর্তৃক মুক্ত করে দেয়া দাসদের অন্যতম ছিলেন। তিনি আরেক সাহাবী আন নাহদিয়ার কন্যা।
পিটার ডিবাই

পিটার জোসেফ উইলিয়াম ডিবাই একজন ওলন্দাজ-মার্কিন পদার্থবিজ্ঞানী এবং ভৌত রসায়নবিজ্ঞানী। তিনি ১৯৩৬ সালে রসায়নে নোবেল পুরস্কার লাভ করেন।
নেদারল্যান্ডসের মাষ্ট্রিচ্টে জন্মগ্রহণকারী পিটার জোসেফাস উইলহেলমাস দেবিজে ১৯০১ সালে এচেন ইউনিভার্সিটি অব টেকনোলজিতে ভর্তি হন। ১৯০৫ সালে তিনি ইলেকট্রিক্যাল ইঞ্জিনিয়ারিংয়ে প্রথম ডিগ্রি সম্পন্ন করেন তিনি ১৯০৭ সালে তার প্রথম গবেষণাপত্রটি প্রকাশ করেন, যা এডি (eddy) স্রোতের সাথে জড়িত একটি সমস্যার গাণিতিক সমাধান।
১৯০৬ সালে, সামারফেল্ড মিউনিখ, বাভারিয়ায় একটি অ্যাপয়েন্টমেন্ট পেয়েছিলেন এবং দেবিজেকে তার সহকারী হিসাবে নিয়েছিলেন। দেবিজে ১৯০৮ সালে লুডউইগ ম্যাক্সিমিলিয়ান ইউনিভার্সিটি অব মিউনিখ থেকে পিএইচডি ডিগ্রি অর্জন করেন।
১৯১১ সালে, আলবার্ট আইনস্টাইন যখন প্রাগ, বোহেমিয়ার অধ্যাপক হিসেবে নিয়োগ পান, দেবিজে সুইজারল্যান্ডের জুরিখ বিশ্ববিদ্যালয়ে তার পুরনো অধ্যাপক পদ গ্রহণ করেন। এর পরে ১৯১২ সালে উট্রেচট, ১৯১৩ সালে গোটেনজেন, ১৯২০ সালে ইটিএইচ জুরিখ, ১৯২৭ সালে লাইপজিগ বিশ্ববিদ্যালয়ে এবং ১৯৩৪ সালে বার্লিন চলে যান, যেখানে আইনস্টাইনের পর তিনি কাইজার উইলহেলম ইনস্টিটিউটের পরিচালক হন পদার্থবিজ্ঞানের জন্য (এখন ম্যাক্স-প্ল্যাঙ্ক-ইনস্টিটিউট নামে পরিচিত) যার সুবিধাগুলি কেবল দেবিজের সময়ে নির্মিত হয়েছিল। ১৯১৫ সালে তিনি লরেন্টজ পদক লাভ করেন।
১৯১৪ সালের মে মাসে তিনি রয়েল নেদারল্যান্ডস একাডেমি অফ আর্টস অ্যান্ড সায়েন্সেসের সদস্য হন এবং একই বছরের ডিসেম্বরে তিনি বিদেশী সদস্য হন